**OMAGIUL**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( în memoria domnului Corneliu Vadim TUDOR)

Ar trebui să ne oprim din scris

Ar trebui să ne oprim din scris

Planeta plânge sfârtecată,

Tu pentru noi ai fost aici trimis

Dar ai plecat spre altădată.

Mai plânge piatra pe un fir de râu

Şi fagii plâng peste destine,

Şi moartea vine ca un negru brâu

Prin cetini de iubiri creştine...

Ar trebui să ne îngropăm şi noi

Să-l ridicăm din cele duse,

Să ştergem patimi multe şi nevoi

Când duhul negru ni-l răpuse.

Tu cheamă-l, Doamne, lângă tine

Şi zilnic să-i oferi câte-o cafea,

Neamul românesc printre suspine

Te roagă să-l primeşti în slava ta!

Şi peste noi mai vine o înserare

E oare ceasul vieţii cel mai greu?

Iar tâmpla mea ascunsă-n floare

Aprinde lumânări din trupul meu...

Şi mă aşez la ceasul despărţirii

Pe lutul primitor şi răscolit

Şi Ziua Crucii–n centrul nemuririi

Destinul tău pe cer l-a primenit...

O vorbă îţi mai spun acum, părinte,

Să-ţi ungă rana vieţii cu balsam:

În loc de grâu, noi aşezăm cuvinte

Să-ţi facem o colivă... pentru neam.

Şi peste noi mai vine o înserare

E ,totuşi, ceasul vieţii cel mai greu,

Iar tâmpla mea ascunsă-n floare

Ţi-aprinde lumânări din trupul meu...

14.09.2015